Kopervik

Kopervik er en by og administrasjonssenter i Karmøy kommune i Rogaland fylke. Byen ligger øst på øyen Karmøy på Haugalandet og var en egen kommune fra 1866 til 1964. Det er den største av de tre byene i Karmøy kommune, målt i både areal og folketall. De to andre byene er Åkrehamn og Skudeneshavn.

Tettstedet Kopervik har et areal på 7,82 kvadratkilometer og  innbyggere (2025), med en befolkningstetthet på  innbyggere per kvadratkilometer. Byen fungerer som et transportknutepunkt, med båtforbindelser til Bergen i nord og Stavanger i syd.

 Beliggenhet og transport 
miniatyr|Strømsund bru i Kopervik sentrum. 

Kopervik ligger sentralt i Karmøy kommune, med kort avstand til både nabobyer og regionale transportknutepunkter. Det tar omtrent 10 minutter med bil til Åkrehamn, 15 minutter til Skudeneshavn og 15–20 minutter til Haugesund. Haugesund lufthavn, Karmøy, ligger rundt 15 minutter unna og har ruter til blant annet Oslo, Bergen, Polen og Spania.

Byen har også nærhet til flere av kommunens severdigheter, som Vikinggarden Avaldsnes og Åkrasanden.

 Historie 
I middelalderen var Kopervik en liten by med en naturlig havn mellom Vågen og Stangelandsvågen, som byen er bygget rundt. På høyden over havnen ligger byens gamle bydel, Treborg, oppkalt etter en borg av tre og torv som ifølge tradisjonen skal ha blitt oppført på stedet under Kong Sverres tid.

miniatyr|Utsikt over byen (før 1951). 

Byen vokste betydelig på 1500- og 1600-tallet, da flere gjestgivere og vertshus etablerte seg, blant dem gjestgiveren David Davidsen. Kopervik kirke ble oppført i 1861 som byens første kirke.

Kopervik ble erklært som ladested 16. august 1866 og skilt ut fra Avaldsnes kommune som en egen bykommune, siden byer ikke kunne være en del av en landkommune. Ved opprettelsen hadde Kopervik 737 innbyggere og et areal på 36 hektar. Byen fikk handelsprivilegier, noe som kun Skudeneshavn og Haugesund også hadde i regionen. Samme år ble Haugesund utnevnt til hovedby i regionen gjennom et politisk vedtak, noe som reduserte Koperviks rolle som handelssted.

Kopervik var også et viktig lossted på Karmøy. I en periode var losstasjonen den største i Skandinavia, med rundt 135 loser. Her fikk skip assistanse til å navigere trygt inn til havn eller videre langs Vestlandskysten. Losstasjonen er fremdeles i drift og er en av de få gjenværende i Norge.

Den 1. januar 1965 ble Kopervik slått sammen med Avaldsnes, Stangaland, Torvastad, Skudenes, Åkra og byen Skudeneshavn som en del av de nasjonale kommunesammenslåingene initiert av Schei-komiteen. Den nye kommunen fikk navnet Karmøy. Før sammenslåingen hadde Kopervik  innbyggere.

Ved innlemmelsen i Karmøy kommune mistet Kopervik sin bystatus, men den ble gjeninnført i 1996 etter endringer i lovverket.

 Bystruktur og administrasjon 
Kopervik omfatter, i tillegg til sentrum, områdene Kalvatre/Stangeland, Stokkastrand, Østrem/Bygnes, Skår/Sund og Eide/Brekke.

miniatyr|Et nabolag i Kopervik. 

Byen har en klassisk bystruktur med bypark, gågate og et definert gatesystem. Den gamle bydelen Treborg var byens opprinnelige sentrum, mens dagens mest aktive sentrumsområde ligger sydvest for Treborg, innen kort gangavstand.

miniatyr|Karmøy rådhus i Kopervik. 

Byen er administrasjonssenter for Karmøys  innbyggere (2024) og huser rådhus, kino, NAV, folkebibliotek og andre offentlige tjenester, samt butikker og private næringstilbud.

Kopervik har turmuligheter i skog, mark og lynghei, samt en 2,4 kilometer lang lysløype i Stangelandsmarka.

 Næringsliv og handel 
Tidlig på 1900-tallet var skipsfart, fiske og hermetikkindustri de viktigste næringene i Kopervik. Flere hermetikkfabrikker lå langs vågene, med over 800 ansatte på det meste.

Tidligere var skipsfart, fiske og hermetikkindustri dominerende næringer, mens dagens økonomi preges av handel og industri. Byen har handelssentre, butikker i sentrum og næringsområder utenfor bykjernen. Hovedgaten er handelssentrum, der deler av gaten er gågate. Nord for sentrum ligger Kopervik Næringspark, som huser større detaljhandelsbedrifter, håndverksbedrifter og bilforhandlere.

Den største arbeidsgiveren i området er Hydro Karmøy, etablert i 1960-årene, som har hatt stor innvirkning på byens utvikling. Andre større bedrifter inkluderer Vassbakk & Stol, Kopervik Shipping, Espira, Karmøy Winch og Gassco, som administrerer gasstransport fra norsk sokkel. Fiskeridirektoratet har også et lokalkontor i Kopervik sentrum.

Foreningen «Byen vår Kopervik» ble etablert i 1997 for å fremme byens utvikling innen handel, service og kultur. Organisasjonen består av representanter fra næringsliv, lag, organisasjoner og innbyggere.

 Se også 
 Kopervik Idrettslag
 Kopervik Musikkorps
 Kopervik kirke
 Kopervik prestegjeld
 Kopervik videregående skole

 Referanser 

 Eksterne lenker 


  «Byen vår Kopervik»


Kategori:Bosetninger i Karmøy
Kategori:Karmøys historie
Kategori:Tidligere fergesteder i Rogaland
Kategori:Tettsteder i Rogaland
Kategori:Artikler i sjøfart-prosjektet